**ELŐTERJESZTÉS**

Mórágy Község Képviselő - testületének 2021. november 5-i

rendes /rendkívüli testületi ülésére

|  |  |
| --- | --- |
| Tárgy: | Karácsonyi támogatások |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 70. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Mint eddig minden évben, az idén is szeretnénk támogatni a mórágyi családokat, javaslom, hogy tegyük ezt meg egy karácsonyi csomag formájában, 2020-as évben erre 4000;- Ft-ot költött családonként az önkormányzat, melyet a karácsonyi ünnepség keretében adtunk át a családoknak. **Az idei évben családonként 5.000-Ft-os csomagokat javaslok**, melyet az idei évi költségvetés tartalmaz.

Nem csak a családokat, hanem a településen élő és tanuló **gyermekeke**t is szeretnénk támogatni, részükre **fejenként 4.500;- Ft**-os támogatást javaslok a tavalyi 3.500,- Ft helyett, ami szintén betervezésre került a költségvetésbe.

A családok részére a fenti összegű ajándékcsomag összeállítását javaslom, a gyermekek esetében a helyi óvodáskorú gyermekek az előző évihez hasonlóan szintén ajándék formájában kapják meg a támogatást, így biztosítottabb, hogy valóban az ajándékozást szolgálja az összeg, a még nem óvodás korúak részére viszont a támogatás kifizetése készpénzben történjen.

Az óvodások és az iskolások a hagyománynak megfelelően intézményi ünnepség keretében, ajándék formájában kapják meg a juttatást.

## A Képviselő-testületnek a fentiek alapján javaslom az alábbi határozati javaslat elfogadását:

Mórágy, 2021. október 27.

Glöckner Henrik sk.

polgármester

**1. Határozati javaslat:**

/2021.(XI.5.) képviselő-testületi határozat

a családok karácsonyi támogatásról

Mórágy Község Önkormányzat Képviselő-testülete a településen élő családok részére 5.000.-Ft-os karácsonyi támogatást nyújt, amely ajándékcsomag formájában kerül átadásra.

Határidő: 2021. december 15.

Felelős: Glöckner Henrik polgármester

Határozattal értesítve: Bonyhádi Közös Hivatal Mórágyi Kirendeltségének gazdálkodási főelőadója

Mórágyi családok – ajándékcsomag átadásával

**2. Határozati javaslat:**

/2021.(XI.5.) képviselő-testületi határozat

a mórágyi gyerekek karácsonyi támogatásáról

Mórágy Község Önkormányzat Képviselő-testülete úgy határozott, hogy karácsonyi támogatásként:

Az életvitelszerűen a településen élő, 0-14 év közötti gyermekek részére fejenként 4.500.-Ft-os karácsonyi támogatást nyújt.

A helyi óvodába és a Mórágyi Általános Iskolába járó gyermekek részére jutó támogatást ajándék formájában juttatja az Önkormányzat, amelynek megvásárlásában az Óvoda és az Általános Iskola Alapítvány működik közre.

A többi gyermek részére a támogatás kifizetése készpénzben történik.

Határidő: 2021. december 10.

Felelős: Glöckner Henrik polgármester

Határozattal értesítve: Bonyhádi Közös Hivatal Mórágyi Kirendeltségének gazdálkodási főelőadója

Mórágyi Óvoda

Mórágyi Iskoláért Alapítvány